Club Vacanță 2024
2024-07-01 10:00 - 2024-07-05 18:00, 2024-07-08 10:00 - 2024-07-12 18:00 (Europe/Helsinki)

Ateliere Club Vacanță 15-19 iulie
2024-07-15 09:00 - 2024-07-19 17:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

Atelierele săptămânii 22-26 iulie
2024-07-22 08:00 - 2024-07-26 18:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

Ateliere 29 iulie - 2 august 2024
2024-07-29 08:00 - 2024-08-02 18:00

Cursuri de vioară și clarinet, DJ și prezentator
2024-08-02 08:00 - 17:00
Se fac înscrieri pentru cursurile de vioară și clarinet, DJ și prezentator, oferite gratuit în perioada 19 august – 6 septembrie 2024, de membrii formației „Lăutarii Band”.
Luni, 19 august, toți cei interesați sunt așteptați la Centrul „Dunărea”, la ora 16.00, pentru testări. Înscrierile se pot face personal la sediul bibliotecii sau la telefon 0239 619 590/int141.
Coordonatorii cursurilor sunt: Angelo George, Valentin Maxim și George Marchin.

Ateliere 5-9 august 2024
2024-08-05 10:00 - 2024-08-09 18:00

143 de ani de bibliotecă publică la Brăila
2024-08-23 10:00 - 18:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Pe 23 august 1881, prin Decretul nr. 2.134 al M.S. Regelui Carol I, se autoriza deschiderea și funcționarea în urbea Brăila a bibliotecei publice și a museului șciințificu, punând astfel o piatră la temelia vieții culturale a orașului.
Ideea înființării acestor instituții a apărut la inițiativa unui comitet din care făceau parte profesori și personalități brăilene, dintre care îi amintim pe farmacistul Constantin C. Hepites, avocatul Ieronim Gold, avocatul Christodul Suliotti, profesorul Atanasie Popescu (acesta fiind primul bibliotecar al instituției nou înființate). Încă de la început s-a precizat că această bibliotecă este voită și organizată pe un sistem enciclopedic (…) fiind destinată pentru tot felul de muncitori, intelectuali și în genere pentru popor, având proprietate publică, la dispoziția tuturor. Laudă ctitorilor! Brăilenii sunt recunoscători!
În decursul timpului instituția a funcţionat în diferite locații și sub diferite denumiri: Biblioteca Publică a Comunei, Biblioteca Populară, Biblioteca Centrală a raionului Brăilei, Biblioteca Municipală, iar de la centenar, din 1981, s-a numit Biblioteca Județeană Panait Istrati Brăila.
Începând de la organizarea științifică a colecțiilor și accesul liber la raft al utilizatorilor din anul 1970, continuând cu automatizarea și crearea bazei de date în 1996, cu accesul brăilenilor la Internet din anul 2000, noul spațiu în care ne-am mutat în 2013, organizarea primului Makerspace din România care funcționează într-o bibliotecă publică încă din anul 2017, crearea și extinderea Catalogului Colectiv Județean și a Bibliotecii Digitale a Brăilei, sunt doar câteva repere importante care merită menționate.
Astăzi sărbătorim 143 de ani de istorie, uneori greu încercată, de protejare a patrimoniului documentar, de adaptare continuă la numeroasele transformări sociale și științifice, la noi cerințe de informare. Biblioteca i-a slujit pe brăileni aproape permanent, aceasta fiind închisă pentru scurt timp doar în perioada de ocupație a Brăilei din Primul Război Mondial și în timpul pandemiei. Valoarea publică a bibliotecii este dată de utilizatorii care ne trec pragul – aproximativ 205.000 de vizite și peste 1.800 de activități au fost organizate în 2023, de diversificarea serviciilor, informatizarea lor, echipamentele moderne, scrierea şi implementarea de proiecte sau deschiderea maximă către loisir. Toate acestea fac din Biblioteca Județeană Panait Istrati un loc efervescent și agreabil, unde oricine se apropie primește ceea ce caută. Fiind în pas cu timpurile, biblioteca surprinde tot mai plăcut comunitatea, atrăgând oamenii prin intermediul pasiunilor de care sunt interesați.
Menționăm că susținerea noastră vine din partea Consiliului Județean Brăila, Primăriei Brăila, a altor instituții din municipiu și județ, dar și din partea comunității, prin voluntarii care ne sprijină activitățile. Relația noastră cu brăilenii este caldă și reală, iar acest lucru se observă prin feedbackul pozitiv pe care îl primim în mod constant. Pentru a marca această aniversare, în holul de intrare al bibliotecii este organizată o expoziție de carte și fotografii 143 de ani în imagini, care poate fi vizionată până la sfârșitul lunii august.
La mulți ani bibliotecii și cele mai calde urări de bine oamenilor care o slujesc!

Niciodată Singur – Prietenii Vârstnicilor
2024-08-28 16:30 - 18:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Asociația „Niciodată Singur” oferă vârstnicilor din Brăila posibilitatea de a participa la diverse activități săptămânale de socializare și informare.
Asociația „Niciodată Singur – Prietenii Vârstnicilor” al cărui motto este Î𝕞𝕡𝕣𝕖𝕦𝕟ă 𝕕ă𝕣𝕦𝕚𝕞 𝕓ă𝕥𝕣â𝕟𝕖ț𝕚 𝕗𝕣𝕦𝕞𝕠𝕒𝕤𝕖 a fost fondată în 2015 pentru a veni în sprijinul seniorilor din România din ce în ce mai afectați de singurătate și izolare socială.
Activitățile se vor desfășura la Biblioteca Județeană „Panait Istrati” Brăila, sala Fănuș Neagu, et. 3, în fiecare sâmbătă, între orele 10-12 și vor fi coordonate de prof. Alina Crețu. Prima întâlnire va fi miercuri, 28 august 2024, începând cu ora 16.30.
Vă așteptăm!

𝕃𝕚𝕧𝕚𝕦 ℝ𝕖𝕓𝕣𝕖𝕒𝕟𝕦 - 𝟠𝟘 𝕕𝕖 𝕒𝕟𝕚 𝕕𝕖 𝕝𝕒 𝕞𝕠𝕒𝕣𝕥𝕖𝕒 𝕤𝕔𝕣𝕚𝕚𝕥𝕠𝕣𝕦𝕝𝕦𝕚
2024-08-30 08:00 - 17:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Liviu Rebreanu a debutat în noiembrie 1908 la revista sibiană „Luceafărul” cu nuvela „Codrea”, republicată în anul 1914 cu titlul „Dezertorul”. Este, am putea spune, primul exercițiu al creației viitoare, iar un an mai târziu publică nuvela „Ofilire” în aceeași revistă. Între cele două creații literare, Liviu Rebreanu traducea meditația lui Oscar Wilde „De profundis”, comedia lui Maurice Donnay „Educația prințului”, dar și poemul lui Maxim Gorki „Cântecul Șoimului”, toate apărute în revista „Țara Noastră” din Sibiu.
Debutul în publicistica bucureșteană are loc la 25 octombrie 1909 în revista „Convorbiri critice” cu nuvela „Volbura dragostei”, nuvelă ce este republicată de mai multe ori în diverse reviste. Ajuns la București, are relații de prietenie cu George Coșbuc, Emil Gârleanu, Mihail Dragomirescu, Pompiliu Eliade.
În primăvara anului 1910, Liviu Rebreanu este arestat din motive militare și timp de șase luni se află în detenție la Gyula. În închisoare îl recitește pe Maxim Gorki și începe să traducă nuvela „Douăzeci și șase”, iar nuvelele lui „Culcușul” și „Golanii” publicate în „Convorbiri critice” sunt efectul acestor împrejurări și lecturi. După eliberarea din închisoare, Rebreanu merge la Năsăud în familie. Aici află de la sora mai mare, Livia, de o crimă recent întâmplată la Prislop. Acest fapt devine idee principală în făurirea romanului „Ion” spunând în Mărturisiri că „Artistul nu copiază realitatea niciodată. Realitatea pentru mine a fost numai un pretext pentru a-mi putea crea o lume nouă, cu legile ei, cu întâmplările ei…”
Timp de șase ani, scriitorul are încercări eșuate în redactarea unui roman, dedicându-se cu precădere familiei (se căsătorește cu actrița Ștefana Rădulescu și are o fetiță), lucrând ca secretar literar al lui Emil Gârleanu.
Întors din refugiu după pacea de la București, editorul H. Steinberg îi încredințează lui Liviu Rebreanu direcția unei colecții de „scriitori celebri” publicând, prefațând sau traducând valoroși scriitori. Traducerile, chiar dacă sunt lipsite de valoare literară, dau o idee asupra ariei lecturilor lui Rebreanu.
În noiembrie 1920, apărea într-o variantă finală romanul „Ion”, întâia capodoperă a scriitorului și cel dintâi roman românesc epocal care a cucerit repede masele de cititori, dar nu și critica vremii, contestările venind din partea lui Tudor Arghezi și Nicolae Iorga. Cu toate acestea, romanul este distins cu cel mai mare premiu al Academiei Române.
Ca romancier, este adeptul realismului clasic, un realism al esențelor, apelând la materia și tehnica transpunerii, având la bază scriitorii: Tolstoi, Balzac, Zola. „Pădurea spânzuraților” apare în anul 1922, iar doi ani mai târziu este distins de Societatea Scriitorilor Români cu „Marele premiu al romanului”.
„Plicul” a fost prezentat pentru prima oară la Teatrul Național din București, având douăzeci și cinci de reprezentații în șir, ceea ce a făcut ca încurajările să-l determine pe scriitor să scrie o altă comedie satirică, „Apostolii”, jucată în anul 1926.
Timp de zece ani, între 1924 și 1934, este președintele Societății Scriitorilor Români, colaborând cu Tudor Vianu, Perpessicius, Pompiliu Constantinescu, Mihail Sorbul, Anton Holban și alții.
În anul 1927, apare „Ciuleandra”, roman care a fost scris în mai puțin de un an de zile într-un loc cu o liniște desăvârșită, departe de civilizație și marile metropole vizitate în acel an.
„Răscoala” apare în anul 1932, an în care conduce „România literară” și conlucrează îndeaproape cu Camil Petrescu, George Călinescu, Mihail Sebastian, pentru a realiza o gazetă săptămânală de critică și informație liberă.
„Jar”, „Gorila”, ”Amândoi” sunt romanele ce au apărut până în anul 1943, an în care apare „Amalgam”, ultimul volum antum ce cuprinde studii, articole, conferințe, confesiuni.
La 1 septembrie 1944, Liviu Rebreanu, aflându-se la Valea Mare, bolnav fiind, își ia rămas bun de la viață, rămânând în urmă scrisul care nu a fost nicicând o jucărie agreabilă și nici o jonglerie cu fraze. Totodată „când ai reușit să închizi în cuvinte câteva clipe de viață adevărată, ai realizat o operă mai prețioasă decât toate frazele frumoase din lume”.
Expoziția documentară realizată cu ocazia acestui eveniment va fi deschisă în perioada 30 august – 26 septembrie 2024, în holul instituției, Secția Împrumut pentru Adulți.

Camelia Aurelia Cherciu, bibliotecar

Târg de Carte 2024
2024-09-02 10:00 - 2024-09-07 19:00
O nouă ediție a Târgului de Carte se va derula în perioada 2 – 8 septembrie 2024 pe Strada Mihai Eminescu. La târg vor participa mai multe edituri, iar vizitatorii vor găsi cărți pentru toate gusturile. Standul Bibliotecii va prezenta o expoziție de cărți fără vânzare, apărute la Editura Proilavia.
Evenimentul este organizat de Primăria Brăila, Consiliul Județean Brăila și Biblioteca Județeană “Panait Istrati” Brăila.

Concurs județean ”My Pet, My Friend”
2024-09-09 08:00 - 17:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Copiii brăileni sunt invitați să-și arate talentul la literatură și desen participând la concursul
MY PET, MY FRIEND, organizat cu prilejul Zilei Internaționale a Animalelor, zi sărbătorită pe data de 4 octombrie a fiecărui an.
Concursul județean ”My Pet, My Friend” este organizat de către Biblioteca Județeană ”Panait Istrati” Brăila, Centrul Multicultural, cu ocazia Zilei Internaționale a Animalelor.
GRUPUL ŢINTĂ: elevi şi cadre didactice din clasele a III-a, a IV-a, a V-a și a VI-a, pasionaţi de limba engleză sau desen. Concursul se va desfășura astfel:
-Nivelul I: clasele a III-a și a IV-a
-Nivelul II: clasele a V-a și a VI-a
OBIECTIVE:
– Stimularea potențialului creativ al copiilor cu aptitudini literare și plastice;
– Împărtăşirea unor experienţe personale;
– Dezvoltarea abilităţilor de comunicare;
– Valorificarea potentialului creativ și a imaginației.
– Exprimarea clară a unui punct de vedere / opinii proprii pe teme familiare;
– Redactarea unor scurte texte structurate (compuneri) de diverse tipuri
– Ordonarea logică a ideilor într-o naratiune;
– Dezvoltarea abilitatilor de comunicare in limba engleza;
– Dezvoltarea simțului artistic și estetic;
SECŢIUNILE CONCURSULUI PENTRU ELEVI:
PROZĂ
– Compuneri (în limba engleză) cu tema ”My Pet, My Friend”
DESEN
– Desene cu tema ”My Pet, My Friend”.
PROZĂ
Compunerile vor fi în limba engleză, vor avea maximum 200 de cuvinte si vor respecta tema concursului. Lucrările vor avea scris, în dreapta sus, numele elevului și școala de provenință. DESEN
Desenul trebuie să fie executat in creioane colorate, acuarelă, carioca, vopsele pe bază
de ulei, să aibă dimensiuni corespunzătoare formatului A4 sau A3. Acestea vor avea pe spate numele elevului și școala de proveniență.
Desenele premiate şi cele selectate vor fi expuse pentru public în spaţiul Secţiei ”Colecții Speciale” pe o perioadă de două săptămâni de la festivitatea de premiere.

REGULAMENT DE PARTICIPARE:
Înscrierea în concurs va fi făcută de un profesor coordonator. Fiecare elev poate participa cu o singură lucrare, la o singură secţiune.
Participarea la concurs se face prin completarea unei fişe de înscriere în format Word (vezi anexa 1), care va fi trimisă împreună cu lucrările elevilor până la data de 25 septembrie 2024, data poștei sau aduse de către profesorii coordonatori, la adresa:
BIBLIOTECA JUDEȚEANĂ ”PANAIT ISTRATI” BRĂILA (Centrul Multicultural)
Piața Poligon nr. 4, Brăila

NU SE PERCEP TAXE DE ÎNSCRIERE ȘI DE PARTICIPARE LA CONCURS

CALENDARUL CONCURSULUI DE CREAȚIE:
-10-25 septembrie 2024– primirea lucrărilor pentru concursul de creație;
-26 septembrie– 1 octombrie 2024- jurizarea lucrărilor înscrise în concurs.
– 2 octombrie 2024- anunțarea rezultatelor
– 4 octombrie 2024- festivitatea de premiere a câștigătorilor
PROTECȚIA DATELOR CU CARACTER PERSONAL
– Prin înscrierea la concurs, participanții își exprimă acordul ca datele lor cu caracter personal să fie prelucrate de către organizator, exclusiv în scopul desfășurării concursului.
-Organizatorul are dreptul să publice compunerile și desenele în galeria foto și să anunțe public numele și prenumele participanților la concurs, inclusiv pe pagina web oficială a bibliotecii și paginile acesteia pe rețelele sociale.
– Organizatorul se obligă să respecte drepturile tuturor participanților, în conformitate cu cadrul legal privind protecția datelor cu caracter personal

Pentru informații suplimentare vă rugăm să apelați numărul de telefon al Bibliotecii Județene ”Panait Istrati” Brăila – 0239/611292 – tasta 6 (Colecții Speciale) sau direct la secția bibliotecii ”Centrul Multicultural”.

Poezia ... ca spectacol
2024-09-14 13:00 - 14:30 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Biblioteca Județeană Panait Istrati Brăila vă invită sâmbătă, 14 septembrie 2024, începând cu ora 13.00, la POEZIA…CA SPECTACOL, un eveniment cu muzică folk și poezie de bună calitate susținut de Sorin Dumitrache și Lucia Paraschiv. În cadrul spectacolului se va lansa volumul de versuri Femeia din inima mea de Sorin Dumitrache.
Vor cânta: Nicolae Bica, Adelina Zabara și Ștefan Mihai.
Vă așteptăm!

TURGOR ABSENT - lansare de carte
2024-09-20 17:00 - 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Valeriu Ion Găgiulescu, scriitor şi umorist, îşi lansează vineri, 20 septembrie 2024 la Brăila un nou volum intitulat „Turgor Absent”. Cartea a apărut anul acesta la Editura InfoEst, Siliştea din Brăila şi va fi prezentată la Centrul Multicultural Dunărea din cadrul Bibliotecii Județene „Panait Istrati” de prof. Jenică Chiriac și Mihai Vintilă, poet și editor.
Publicul se va delecta la eveniment cu un microrecital susținut de Emiliana Bordei și Dănuț Cătălin Zaharia. Vă așteptăm!

𝟴𝟱 𝗱𝗲 𝗮𝗻𝗶 𝗱𝗲 𝗹𝗮 𝗺𝗼𝗮𝗿𝘁𝗲𝗮 𝗽𝘀𝗶𝗵𝗶𝗮𝘁𝗿𝘂𝗹𝘂𝗶 𝗮𝘂𝘀𝘁𝗿𝗶𝗮𝗰 𝗦𝗶𝗴𝗺𝘂𝗻𝗱 𝗙𝗿𝗲𝘂𝗱, expoziție la Sala de Lectură
2024-09-23 08:00 - 17:00
𝟴𝟱 𝗱𝗲 𝗮𝗻𝗶 𝗱𝗲 𝗹𝗮 𝗺𝗼𝗮𝗿𝘁𝗲𝗮 𝗽𝘀𝗶𝗵𝗶𝗮𝘁𝗿𝘂𝗹𝘂𝗶 𝗮𝘂𝘀𝘁𝗿𝗶𝗮𝗰 𝗦𝗶𝗴𝗺𝘂𝗻𝗱 𝗙𝗿𝗲𝘂𝗱
Sigmund Freud, considerat părintele psihanalizei, a avut un impact profund asupra psihologiei și culturii moderne. Născut la 6 mai 1856 la Freibeg (azi în Cehia) și decedat pe 23 septembrie 1939 la Londra, Freud a revoluționat modul în care înțelegem mintea și comportamentul uman. Printre contribuțiile sale cele mai notabile se numără următoarele concepte:
1. Teoria inconștientului: Freud a fost primul care a propus ideea că o mare parte din comportamentele noastre sunt influențate de gânduri și impulsuri inconștiente.
2. Modelul minții: Freud a descris mintea umană în trei componente: Eul, Sinele și Supraeul. Acestea reprezintă structurile psihice care interacționează și influențează comportamentele și deciziile nostre.
3. Complexul Oedip: Un concept controversat al teoriei sale, care sugerează că în copilărie copiii dezvoltă dorințe inconștiente față de părintele de sex opus și resentimente față de părintele de același sex.
4. Visul ca drum regal către inconștient: Freud considera că visele sunt manifestări ale dorințelor reprimate și o modalitate prin care inconștientul se exprimă.
Freud a avut o influență majoră nu doar în psihologie, ci și în literatură, artă, filosofie. Deși multe dintre teoriile sale sunt astăzi contestate, ele au deschis calea pentru înțelegerea complexității minții umane.
Expoziția este realizată de Monica Ionescu, bibliotecar.

𝑵𝒐𝒄𝒕𝒖𝒓𝒏𝒂 𝑩𝒊𝒃𝒍𝒊𝒐𝒕𝒆𝒄𝒊𝒍𝒐𝒓
2024-09-27 17:00 - 21:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Vineri seara te așteptăm alături de noi la 𝑵𝒐𝒄𝒕𝒖𝒓𝒏𝒂 𝑩𝒊𝒃𝒍𝒊𝒐𝒕𝒆𝒄𝒊𝒍𝒐𝒓 pentru a sărbători împreună bucuria lecturii și a imaginației! Sub tema „Noaptea Detectivilor de Carte”, cea de-a XV-a ediție a Nocturnei Bibliotecilor invită brăilenii de toate vârstele să participe sub clar de lună la o aventură plină de activități captivante.
De la incursiuni pline de creativitate în lumea romanelor polițiste, la mistere și rezolvarea de enigme cu surprize și provocări, la proiecții de filme, ateliere handmade și pictură pe față, seara oferă oportunități variate de petrecere a timpului liber.

Evenimentul este organizat de Asociația Națională a Bibliotecarilor și Bibliotecilor Publice din România (ANBPR) și reunește biblioteci publice din România și Republica Moldova pentru a transforma o noapte obișnuită într-o experiență memorabilă.

LEVIATHANUL VINEȚIU, lansare de carte
2024-10-11 16:30 - 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Vineri, 11 octombrie 2024, de la ora 16.30, va avea loc la Biblioteca Județeană Brăila lansarea romanului LEVIATHANUL VINEȚIU de Mircea Cărbunaru.
Prezintă: dr. Zamfir Bălan și dr. Stănică Pandrea.
Despre carte:
Moartea Imperiului Roman de Răsărit a reprezentat o dramă colectivă care a marcat civilizaţia bizantină şi restul statelor creştin-ortodoxe care aveau Constantinopolul ca reper cultural, moral şi religios. Pe fundalul istoric este surprins un eveniment fabulos (apariţia unei creaturi gigantice în apele Mării Propontis/Marea Marmara) care declanşează o serie de întâmplări ce par să prefaţeze prăbuşirea Imperiului Bizantin. „Leviathanul Vineţiu” este un roman despre viaţă, moarte, iubire, credinţă, moralitate, justiţie divină şi luptă pentru supravieţuire.

Vă așteptăm la Centrul Dunărea din cadrul bibliotecii!

Ateliere 21-16 octombrie 2024
2024-10-21 08:00 - 2024-10-26 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

Halloween Science Fest
2024-10-28 08:00 - 2024-10-31 19:00
La sfârşitul lunii octombrie vom organiza prima ediție a evenimentului Halloween Science Fest. Aici, elevii vor avea ocazia să învețe despre lumea STEAM (Știință, Tehnologie, Inginerie, Artă și Matematică) într-un mod captivant.
Data: 28 – 31 octombrie
Limită de vârstă: 12-15 ani
Locație: Biblioteca Județeană “Panait Istrati” Brăila
Activități:
– Ziua 1 (28 octombrie): Atelier Astronomie și astrofizică
– Ziua 2 (29 octombrie) : Atelier introductiv proiectare/modelare 3d
– Ziua 3 (30 octombrie): Atelier introductiv roboți Lego
-Ziua 4 (31 octombrie): Premiere la corpul B al Inspectoratului Școlar Județean
Participanții nu sunt obligați să ia parte la toate cele 3 ateliere!
Link-ul pentru înscriere https://docs.google.com/…/1FAIpQLSedSzMjt30FAw…/viewform

Ateliere 28 octombrie - 2 noiembrie
2024-10-28 08:00 - 2024-11-02 19:00

Atelierele bibliotecii 4-9 noiembrie 2024
2024-11-04 08:00 - 2024-11-09 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

Conferința „Panait Istrati – 140 de ani de la naștere”
2024-11-07 16:30 - 18:30 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Posteritatea lui Panait Istrati ne oferă în continuare prilej de emoționante rememorări, iar opera scriitorului nutrită dintr-o viață tumultuoasă, valențele unui creator care și-a asumat până la capăt cartea curajului și a libertății, merită omagiate.
Biblioteca Județeană „Panait Istrati” Brăila vă invită joi, 7 noiembrie 2024, începând cu ora 16.30 la Conferința „Panait Istrati – 140 de ani de la naștere”.
Pe urmele povestirilor și ale biografiei lui Istrati vor fi: jurnalista Corina Costopol Dima, membră a Asociației franceze „Les ami de Panait Istrati”, prof. dr. Georgiana Troia și jurnalistul Saleh El Nagdy.
Moderează: dr. Eduard Claudiu Brăileanu, șef serviciu în cadrul Bibliotecii Județene.

Vă așteptăm la Sala Fănuș Neagu, et. 3!

Ateliere 11-16 noiembrie 2024
2024-11-11 08:00 - 2024-11-16 19:00

Arhitectura satului și a sufletului românesc din Moldova de sud - întâlnire cu jurnalista Maria Stanciu
2024-11-16 11:00 - 12:30 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Sâmbătă, 16 noiembrie, de la ora 11.00 brăilenii sunt invitați la Biblioteca Judeteana „Panait Istrati” Braila la întâlnirea cu jurnalista Maria Stanciu, autoarea volumului „Etnologul Eugen Holban – Arhitectura satului și a sufletului românesc din Moldova de sud”.
Etnograful Eugen Holban a cutreierat satele ani în șir, a umblat din casă în casă, a discutat cu sătenii, le-a cunoscut sufletul, creaţia materială și spirituală, descoperind ţesături și obiecte de o rară frumuseţe în zona etnoculturală a Moldovei de Sud. Maria Stanciu va prezenta cu acest prilej rodul cercetărilor lui Eugen Holban privind costumul tradițional din această zonă.
Vă așteptăm!

Activitați 18 - 23 noiembrie
2024-11-18 08:00 - 2024-11-23 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

CARTEA VIE A PROFESIEI 2024
2024-11-18 13:00 - 15:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Față în față cu viitorul la CARTEA VIE A PROFESIEI 2024, ediția a VI-a
Proiectul își propune să inspire și să motiveze elevii din ultimii ani de liceu în alegerea unui parcurs profesional adecvat. Sub forma unei activități non-formale tinerii sunt ajutați să se orienteze către o meserie, interacționând direct cu specialiștii din diverse domenii, punând întrebări, identificând studiile și pașii necesari pentru abordarea unei anumite profesii.
Vor fi prezenți specialiști care practică meserii precum: polițist, medic, profesor, militar, actor, arhitect, specialist IT, web designer, antreprenor, psiholog, inginer, inspector de penitenciare etc. În premieră anul acesta aducem în fața liceenilor profesii noi: specialist beauty, influencer, bucătar chef, broker/analist financiar, kinetoterapeut, activist ONG.
An de an proiectul a crescut și a atras tot mai mulți participanți, în 2023 peste 1200 de tineri s-au întâlnit cu 40 de specialiști pentru a explora diverse opțiuni de carieră, pentru a înțelege piața muncii și pentru definirea clară a obiectivelor profesionale. Anul acesta, pe lângă elevii din municipiu, vor participa și liceeni din județ: Ianca, Făurei și Însurăței.
Evenimentul este organizat la Casa Tineretului – luni, 18 noiembrie 2024, în intervalul orar 13.00 – 15.00. Vă așteptăm alături de noi!

Lansare volum de povestiri "Chiorpangiu" de Florin Duțu
2024-11-25 08:00 - 17:00
Joi, 28 noiembrie 2024, ora 17.00, la Biblioteca Județeană „Panait Istrati” – Brăila, în sala „Fănuș Neagu” (Str. Poligon Nr. 4), are loc lansarea volumului de povestiri „Chiorpangiu” de Florin Duțu, câștigătorul Concursului de Debut al Editurii Polirom – 2024.Vorbesc alături de autor:Prof. dr. Ana ComanProf. dr. Valentin PopaProf. dr. Daniel KiţuProf. dr. Viorel ComanLansarea de carte este urmată de o sesiune de autografe.Despre carte:
Pleiada de personaje din „Chiorpangiu” își duce viața în peisajul cu totul aparte al Brăilei, dar, prin firescul lor, poveștile depănate de narator au un caracter universal. Așa cum copilul Florin este fascinat de atelierul în care bunicul său pare să facă minuni, cu toții păstrăm în amintire un loc magic din copilărie. Pentru mai toată lumea perioada comunismului a fost foarte dificilă, unii au trecut prin experiențe dramatice, dar întotdeauna oamenii au găsit puterea să reziste sau, așa cum a făcut unchiul Fănică atunci când i-a scris Elenei Ceaușescu, au încercat să ceară ajutor de la cârmuire. Fiecare familie are un „specialist” în medicină care dă mereu sfaturi sau, la fel ca Aurel după ce bea un pahar, se avântă să efectueze proceduri medicale fără vreo pregătire în domeniu. De obicei, pe mame le întrebi când nu găsești ceva prin casă, însă sunt și mame experte în a „pune bine” lucrurile, așa ca Tanța. Nimeni nu are părinți perfecți, dar toți vrem să știm că le este bine. Fiecare a avut un prieten apropiat de care, dintr-un motiv mai mult sau mai puțin dureros, s-a îndepărtat în timp. Adultul de astăzi le privește pe toate fără reproș, cu umor și nostalgie, și le împărtășește bucuros cu noi.
Florin DUȚU s-a născut la Brăila în 1974. A absolvit în 1998 cursurile Facultății de Drept, Universitatea din București. Din 1999 este avocat în Baroul București, specializat în contencios fiscal și arbitraj internațional în domeniul investițiilor străine. În 2016 a absolvit specializarea Piscicultură și Acvacultură din cadrul USAMV București. În ultimii ani a coordonat în cadrul unei multinaționale practica de drept comparat în materie de insolvență/restructurare. A început să scrie pentru că avea povești de împărtășit.

Atelierele săptămânii 25-30 noiembrie 2024
2024-11-25 08:00 - 2024-11-30 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

140 de ani de la naşterea poetului Vasile Voiculescu
2024-11-27 08:00 - 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Expoziția documentară ”Poetul îngerilor”, dedicată aniversării a 140 de ani de la naşterea poetului şi dramaturgului Vasile Voiculescu este organizată în perioada 27 noiembrie – 6 decembrie 2024 în holul Secției Împrumut Cărți pentru Adulti. Expoziția este organizată de bibliotecar Silvia Iacob și cuprinde cărțile lui Vasile Voiculescu, supranumit „Doctorul fără de arginți” și „Poetul îngerilor”.

În dor de România
2024-11-28 10:00 - 11:30 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
1 Decembrie nu este doar o zi de sărbătoare, ci un moment de profundă reflecție asupra sacrificiilor strămoșilor noștri care au apărat această țară cu curaj și devotament. Este ziua în care ne celebrăm identitatea și valorile, ca români uniți prin istorie, cultură și spirit.
Elevii Școlii Gimnaziale „Vlaicu Vodă” și ai Colegiului Național „Ana Aslan” vă invită să sărbătorim împreună această zi specială printr-un spectacol literar-artistic, „În dor de România”, ce va aduce un omagiu tradițiilor și valorilor noastre naționale, joi, 28 noiembrie 2023, ora 10.
Evenimentul este organizat sub coordonarea doamnelor profesoare Mariana Mangiurea, Nicoleta Holban, Mihaela Bucățică, Mariana Băcanu, Plopeanu Geanina, Doinița Mihaela Stanciu, bibliotecar.
Vă așteptăm cu drag să sărbătorim împreună România!
